Q=18	C=9	SS=0	LS=0	PS=0	DC=9	LC=0	SD=0	BS=1	G0=3	G1=1	G2=1	DLID=kaa_Latn	BODY=2021 jyldyń 8 jeltoqsan 2021 16:00\nNUR-SULTAN. QazAqparat - Prezıdent Qasym-Jomart Toqaev Іshki ister mınıstri Erlan Turǵymbaevty qabyldady, dep habarlaıdy Aqorda.\nMemleket basshysyna elimizdegi krımınogendik jaǵdaı, ishki ister organdarynyń bıylǵy atqarǵan jumystarynyń nátıjeleri týraly málimet berildi.\nElimizde qylmystyq isterdiń azaıýy boıynsha oń úrdis baıqalady (5 paıyzǵa tómendegen). Bul rette kisi óltirý 15 paıyzǵa, tonaý jáne buzaqylyq 20 paıyzǵa az tirkelgen. Qoǵamdyq oryndar men kóshelerdegi qaýipsizdik deńgeıi joǵarylady.\nPrezıdentke tapsyrmalarynyń oryndalýy jóninde, atap aıtqanda esirtki qylmysyna qarsy is-qımyl, turmystyq zorlyq-zombylyqtyń aldyn alý jáne balalardy qylmystyq qol suǵýshylyqtan qorǵaý, jol qaýipsizdigin qamtamasyz etý, qos azamattyq faktileriniń jolyn kesý úshin qabyldanyp jatqan sharalar týraly baıandaldy.\nBudan bólek Erlan Turǵymbaev Qasym-Jomart Toqaevqa polıtsııa jumysynyń servıstik modeline kóshý, «jaqyn jerdegi polıtsııa» qaǵıdatyn qamtamasyz etý, ýchaskelik ınspektorlardyń qyzmetin reformalaý jáne quqyq buzýshylyqtyń aldyn alý salasyndaǵy olardyń ókilettikterin keńeıtý jóninde atqarylyp jatqan jumystar týraly esep berdi.\nSonymen qatar Prezıdentke ishki ister organdaryn tsıfrlandyrý barysy, polıtsııa ýchaskeleri men qylmystyq-atqarý júıesiniń mekemelerinde jappaı beınebaqylaý qurylǵylaryn ornatý, avtomattandyrý jáne halyqqa kórsetiletin memlekettik qyzmet úderisterin jeńildetý jaıynda baıandaldy.\nMemleket basshysy ishki ister organdarynyń qyzmetine oń baǵa berip, azamattardyń konstıtýtsııalyq quqyǵyn qorǵaýǵa, qoǵamdyq tártipti saqtaýǵa jáne jol qaýipsizdigin qamtamasyz etýge baǵyttalǵan qosymsha sharalar qabyldaýǵa tapsyrma berdi.\nTrı pıstoleta nashlı polıtseıskıe v zabroshennom zdanıı v Ýshtobe